 Wixii ka danbeeyey Burburkii gaadhay Dhulka Soomaalidu degto ee ku yaalla geeska afrika waxay Soomaalidu ku kala firdheen dhammaan daafaha dunida meelo badan oo ka tirsan iyada oo duruufta ka jirta Soomaaliya gudaheedu ay u noqon wayday qoysas badan oo Soomaaliyeed inay ku noolaadaan, Hadaba 20 Sannadood ee ugu danbeeyey ayaa Soomaalidu waxay si xad dhaaf ah u degeen waddamo badan oo qaaradda Yurub iyo Waqooyiga America Ku yaalla, Wadamadaasi ay Soomaalidu ugu badantahay waxaa ka mid ah waddanka Norway oo la sheego in Soomaali kumanaan gaadhaysa ay degeen 15 sannadood ee ugu danbeeyey ee Soomaaliya aanay ka jirin dawladda dhexe, inkasta oo shacab badan oo u dhashay dhinaca Somaliland ay dib usoo laabteen. 